કોંગ્રેસ અધ્યક્ષ રાહુલ ગાંધીએ વડાપ્રધાન નરેન્દ્ર મોદી પર પીએનબી કૌભાંડને લઇને ટિપ્પણી કરી છે. કોંગ્રેસ અધ્યક્ષ રાહુલ ગાંધીએ મેધાલયમાં એક ચૂંટણી રેલી દરમિયાન કેન્દ્રમાં બેઠેલી મોદી સરકાર પર શાબ્દિક પ્રહાર કર્યો છે. રાહુલે કહ્યું કે જે રીતે મોદીજી અવાર નવાર વિદેશ પ્રવાસો પર જતા રહેતા હોય તે તે રીતે આ વખતે પણ જ્યારે પીએમ મોદી વિદેશ પ્રવાસે જાય તો સ્વદેશ પાછા ફરતી વખતે ભાગી ગયેલ હિરાના વેપારી નિરવ મોદીને પણ પોતાની સાથે લેતા આવે. નોંધનીય છે કે હાલ રાહુલ ગાંધી પૂર્વોત્તર રાજ્યમાં પ્રચાર કરી રહ્યા છે. અને ગુજરાત વિધાનસભાની જેમ જ અહીં પણ ચૂંટણીની જનસભામાં મોદી સરકાર પર પ્રહાર કરવાની એક પણ તક તે નથી છોડી રહ્યા. રાહુલ ગાંધીએ વધુમાં કહ્યું કે પોતાની મહેનતથી કમાયેલા નાણાં પાછા મેળવીને દેશ તેમની પર આભારી રહેશે.